বাংলাদেশে অধিকৃত অঙ্গণ শুধু দেশের রাজনীতি, প্রশাসন, আইন-আদালত, বুদ্ধিবৃত্তি ও শিক্ষা-সংস্কৃতি নয়, বরং ইতিহাসের অঙ্গণও। সে অধিকৃতিটি মিথ্যার;সেটি প্রবল ভাবে প্রতিষ্ঠা পেয়েছে একাত্তর থেকে। ফলে নির্ভরযোগ্য কোন ইতিহাসের গ্রন্থ নেই দেশটির নিজ জন্মের। যা আছে তা চরম অসত্য ও পক্ষপাতদুষ্ট। ইতিহাসের এ অধিকৃত অঙ্গণে তিরিশ লাখ নিহত ও দুই বা তিন লাখ ধর্ষিতার ন্যায় অসংখ্য মিথ্যাকে স্থান দেয়া হয়েছে। এ অধিকৃত অঙ্গণে নিষিদ্ধ হয়েছে সত্যের প্রবেশ। মিথ্যাবৃত্তি পরিণত হয়েছে বুদ্ধিবৃত্তির মূল হাতিয়ারে। ইতিহাস রচনার ক্ষেত্রে সত্যের প্রবেশ রুখতে সর্বত্র পাহারায় বসানো হয়েছে অস্ত্রধারি রাজনৈতিক ক্যাডারদের। বুদ্ধিবৃত্তির ময়দানে প্রবল প্রতিষ্ঠা পেয়েছে প্রচণ্ড ফাসিবাদ। মিথ্যাচারীদের সত্যভীতি এতোই প্রকট যে, তাদের রচিত বিধানে প্রতিষ্ঠিত মিথ্যার বিরুদ্ধে প্রতিবাদী হওয়াটিই দণ্ডনীয় অপরাধ। তিরিশ লাখ নিহতের পক্ষে কোন নির্ভরযোগ্য দলিল নাই, যা আছে তা হলো মুজিবের ন্যায় এক বাকশালী স্বৈরাচারী ব্যক্তির উক্তি -যা তিনি যুদ্ধকালীন বাংলাদেশকে এক দিনের জন্য না দেখেই বলেছিলেন। অথচ এ মিথ্যার বিরুদ্ধে কথা বললে আদালতের সমন জারি হয়। একাত্তরের ডিসেম্বরে ভারতের সামরিক অধিকৃতির পর থেকে ইতিহাস লেখার নামে যা কিছু লেখা বা বলা হয়েছে -তা ভারতসেবীদের প্রতিষ্ঠিত মিথ্যাগুলিকে মেনে নিয়েই। ফলে তিরিশ লাখ নিহত বা দুই/তিন লাখ ধর্ষণের ন্যায় বিশাল মিথ্যার বিরুদ্ধেও প্রতিবাদ উঠেনি। ভারত যে একাত্তর পরবর্তী সামরিক অধিকৃতিকালে দেশের হাজার কোটি কোটি টাকার সম্পদ লুণ্ঠন করলো, মুক্ত বাণিজ্যের নামে দেশের তলা ধ্বসিয়ে দিল, লুণ্ঠনে লুণ্ঠনে উপহার দিল দুর্ভিক্ষ, তুলে নিল পদ্মা, তিস্তার ন্যায় বহু নদীর পানি –এতো সবের পরও ভারতকে বন্ধু রূপে মান্যতা দেয়াই এ ইতিহাসের ছবক। এরূপ বিশাল বিশাল মিথ্যার প্রহরায় নামানো হয়েছে প্রশাসনের পুলিশ ও আদালতের বিচারকদের।